maer als sij gehouden zijn so salse tvoirs godsh eens wel doen bevreede
op sinen cost It es vorwerde dat de voirs wynne op dleste jair
vanden voirs tmijn te halven sitten sall en als die leste oeghst comt
so sal hij tcoren dat hij dan gesayt sal hebben half afdoen maeyen
en bijnden en hoepen maer die toecomen wynne saelt inde
schuere vanden voirs hove vueren maer want tvoirs coren den
voirs wynne toebehoen sal so sal hijt tassen en dersschen op sinen
cost en van sijnre helecht vanden coerne dat also gedorsschen
sal sijn so en sal hij niet meer dan tcoren hebben maer tvoed
en tstroe sall int voirs hoff bliven tot oerbe en behoef des voirs
cloesters en hoefs Oec en sal de voirs wynne gheenrehande voed
hoey stroe gras mest noch eeusel vercoepen noch verhuen noch
vanden hove ververren noch nyemants beesten weyden noch gheen
zundlinge beesten houden uutgesceiden dat hij verken mach houde
alleen tot sinen behoeff en peerde also vele als hij die besceidelic
behoeven sal It als de voirs wynne vanden hove varen sall
so sall hij also veel voeds stroes en hoeys int voirs hof laten
datmen de beesten daer mede geruymelick tot der weyden
brenghen mach nochtan en sal hij engheenrehande voed vanden
voirs hove vuen en alle ande beesten sijnt hoenbeesten scape
oft byen sal hij houden ter halv vuedinghen vande voirs godsh
En zundlinge sal hij altoes houden vi ossen ten mynsten ende
daer mede nyemande corweyde doen oic sal hij alle jae
houden en opvueden twelf calve en die leven eene jair
out en alle dese beesten sal hij wedsetten te weten de wyn
also vele als tvoirs godsh En die wyn sal houden vijf vierdeel
scape ten minsten en daer toe enen verstentighen sceeper die
hem versteet die te verwaen It sal de voirs wynne den psoen
van mysselbroeck alle jae eeusselen twee coeye met den sijnen
en den voirs godsh twee merien met twee vuelen oft and
beesten in die stede It sal de voirs wynne die gaste die daer
comen selen ontfaen op en sinen cost en oic den abdt en covent
en huen gesynne en peerden hoey en come coren gheven als
sij daer comen sullen Ende gevielt also dat des voirs godsh
waghene daer quamen oft vernachten so sal de wynne
den waghen knechten den cost gheven ende den peerde hoey
en coren welc coren men hem afcortten sal En wart
dat zake dat ons gened hen houde van brabat int hof
quamen die sal de voirs wyn oic ontfaen op sinen cost